Սիգնալ (ծրագրային ապահովում)

Սիգնալ (, ավելի վաղ՝ TextSecure), հաճախորդական հավելված ակնթարթային հաղորդագրությունների փոխանակման և ազատ ու ելակետային կոդով ինտերնետ հեռախոսակապի համար։ Հիմնական շեշտը դրվում է գաղտնիության և անվտանգության վրա։ Անդրոիդի համար հավելվածը կարող է օգտագործվել նաև ոչ ծածկագրված SMS-ների ուղարկման և ստացման համար։ Մինչև 2015 թվականի նոյեմբերը հավելվածը կոչվում էր «TextSecure» և թույլ էր տալիս միայն ակնթարթային հաղորդագրությունների փոխանակում։ Նոր անվան հետ միասին միացվել է նաև «RedPhone» հավելվածի զանգերի գործառույթը։ 2017 թվականի մարտին Սիգնալն անցել է WebRTC-ի հիման վրա զանգերի նոր համակարգին, ինչը թույլ է տվել տեսազանգեր կատարել։

Սիգնալը մշակվել է Մոքսի Մարլինսփայքի և նրա ստեղծած Open Whisper Systems (OWS) ընկերության կողմից։ Հաճախորդական հավելվածները տարածվում են GPLv3 արտոնագրի ներքո։ Սերվերի կոդը հասանելի է AGPLv3 արտոնագրի ներքո։ 2018 թվականի փետրվարին ստեղծվել է Signal Foundation ոչ առևտրային հիմնադրամը, որի սկզբնական ֆինանսավորումը կազմել է 50 միլիոն ԱՄՆ դոլար։

Ազդեցություն 
Սիգնալ հավելվածում օգտագործվում է OWS-ի մշակած «Signal Protocol» միջանցիկ ծածկագրման ալգորիթմը։ Այս ալգորիթմը լայն ճանաչում է ստացել և իրականացվել է նաև մի շարք այլ մշակողների մեսենջերներում․
 WhatsApp՝ 2016 թվականի ապրիլի 5-ից (իսկ ընդհանրապես OWS-ի գաղտնագրությունն օգտագործում է 2015 թվականից)։
 Google Allo՝ 2016 թվականի սեպտեմբերին ստեղծումից հետո, հայտնվել է «ինկոգնիտո ռեժիմը»։
 Facebook Messenger՝ 2016 թվականի հոկտեմբերից հայտնվել է «Գաղտնի նամակագրություններ» գործառույթը։
 Մայքրոսոֆթի Սկայպ՝ 2016 թվականից iOS և Անդրոիդ համակարգերում հայտնվել է «Private Conversation» () գործառույթը ։

Արգելափակում 
2016 թվականի դեկտեմբերին Եգիպտոսն արգելափակել է Սիգնալի հասանելիությունը։ Ի պատասխան, Սիգնալի մշակողները իրենց ծառայության մեջ ավելացրել են domain fronting-ը։ Այն թույլ է տալիս որոշակի երկրում Սիգնալի օգտվողներին շրջանցել գրաքննությունը՝ ստեղծելով այնպիսի տպավորություն, որ նրանք միանում են մեկ այլ ինտերնետ ծառայության։ 2017 թվականի հոկտեմբերի դրությամբ Սիգնալի domain fronting-ը միացված է Եգիպտոսում, Արաբական Միացյալ Էմիրություններում, Օմանում և Կատարում։

2018 թվականի հունվարի դրությամբ Սիգնալն արգելափակված է Իրանում։ Սիգնալի «domain fronting» գործառույթը հենվում է Google App Engine ծառայության վրա։ Այն չի աշխատում Իրանում, քանի որ Գուգլն արգելափակել է Իրանի հասանելիությունը GAE-ին՝ ԱՄՆ սանկցիաները կատարելու համար։

2018 թվականի սկզբին Google App Engine-ը ներքին փոփոխություններ է կատարել բոլոր երկրների համար «domain fronting»-ը դադարեցնելու համար։ Այս խնդրի պատճառով Սիգնալը հրապարակային փոփոխություն է կատարել և սկսել է օգտագործել Amazon CloudFront-ը domain fronting-ի համար։ Սակայն AWS-ը նույնպես հայտարարել է, որ փոփոխություններ է կատարելու իր ծառայության մեջ՝ domain fronting-ը կանխելու համար։ Որպես արդյունք Սիգնալն ասել է, որ դադարելու է նոր մեթոդներ/մոտեցումներ մշակել։ 2019 թվականի ապրիլին Սիգնալը հետ անցել է Գուգլին։

Հատկություններ
Սիգնալը թույլ է տալիս օգտվողներին ավտոմատ կերպով աղավաղել մարդկանց դեմքերը լուսանկարներում՝ նրանց ինքնությունը պաշտպանելու համար։

Ծանոթագրություններ

Արտաքին հղումներ 
 Պաշտոնական կայք
 Ինչպես օգտագործել Սիգնալը Անդրոիդում Electronic Frontier Foundation-ի ուղեցույց
 Ինչպես օգտագործել Սիգնալը iOS-ում Electronic Frontier Foundation-ի ուղեցույց

IOS-ի ծրագրային ապահովում
Ազատ ծրագրային ապահովում
Անդրոիդի ծրագրային ապահովում